32002R0257
L 041/12
JURNALUL OFÍCIAL AL UNIUNII EUROPENE
REGULAMENTUL (CE) NR. 257/2002 AL COMISIEI
din 12 februarie 2002
de modificare a Regulamentului (CE) nr. 194/97 de stabilire a nivelurilor maxime pentru anumiți contaminanți din produsele alimentare și a Regulamentului (CE) nr. 466/2001 de stabilire a nivelurilor maxime pentru anumiți contaminanți din produsele alimentare
(Text cu relevanță pentru SEE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 315/93 al Consiliului din 8 februarie 1993 de stabilire a procedurilor comunitare privind contaminanții din produsele alimentare (1), în special articolul 2,
întrucât:
(1)
Regulamentul (CE) nr. 194/97 al Comisiei din 31 ianuarie 1997 de stabilire a nivelurilor maxime pentru anumiți contaminanți din produsele alimentare (2), astfel cum a fost modificat ultima dată prin Regulamentul (CE) nr. 1566/1999 (3), stabilește nivelurile maxime pentru aflatoxina B1 și aflatoxina totală din anumite produse alimentare. Regulamentul (CE) nr. 466/2001 al Comisiei din 8 martie 2001 de stabilire a nivelurilor maxime pentru anumiți contaminanți din produsele alimentare (4), astfel cum a fost modificat ultima dată prin Regulamentul (CE) nr. 2375/2001 al Consiliului (5), va abroga și înlocui Regulamentul (CE) nr. 194/97 cu efect de la 5 aprilie 2002.
(2)
Regulamentul (CE) nr. 194/97 a stabilit că nivelurile maxime pentru nucile și fructele uscate care urmează să fie supuse sortării sau oricărui alt tratament fizic înaintea consumului uman sau a utilizării ca ingredient alimentar urmau să fie revizuite până la 1 iulie 2001, având în vedere progresele științifice și cunoștințele tehnice, în special în ceea ce privește eficacitatea sortării sau a altor tratamente în reducerea conținutului de aflatoxină.
(3)
În această privință, au fost prezentate numai date referitoare la migdale. Aceste date au demonstrat că în urma diverselor sortări și tratamente fizice conținutul de aflatoxină al migdalelor neprelucrate s-a redus semnificativ în cadrul produsului de consum final. Cu toate acestea, având în vedere variabilitatea datelor, este greu de evaluat în ce măsură reducerea are loc. Prin urmare, este indicat să fie menținute nivelurile maxime actuale, înțelegându-se că acestea urmează să fie revizuite.
(4)
În ceea ce privește cerealele ce urmează a fi supuse sortării sau unui alt tratament fizic înaintea consumului uman sau a utilizării ca ingredient alimentar, Regulamentul (CE) nr. 194/97 a prevăzut că, în măsura în care, înainte de 1 iulie 2001, nu s-a stabilit un nivel precis, nivelurile stabilite pentru cerealele destinate consumului direct se aplică ulterior. Motivul este acela că, în cazul cerealelor, nu se poate exclude faptul că metodele de sortare sau alte tratamente fizice pot reduce nivelul contaminării cu aflatoxine, dar eficiența reală a acestor metode rămâne de demonstrat. De asemenea, s-a stipulat că în absența unor date care să justifice fixarea unui nivel maxim precis pentru cerealele neprelucrate, urmau să se aplice nivelele de 2 µg/kg pentru aflatoxina B1 și de 4 µg/kg pentru aflatoxina totală.
(5)
În această privință, au fost prezentate doar date referitoare la porumb. Cu toate că s-a efectuat un control continuu timp de peste doi ani, s-a descoperit că numai un număr limitat de loturi erau contaminate. În consecință, posibilitatea de a se demonstra eficiența sortării, curățării și a altor tratamente fizice a fost limitată. Pe baza acestor date limitate, este evident că, prin diversele sortări și tratamente fizice, conținutul de aflatoxină al porumbului neprelucrat poate fi redus în mod semnificativ, după curățare, în cadrul produsului de consum final (crupe pentru fulgi, alte crupe). Contaminarea cu aflatoxină s-a concentrat, în special, în cerneri (reziduu) și într-o mai mică măsură în germenul de porumb, făina de tărâțe și porumbul zdrobit (produse destinate hranei animalelor). Deoarece datele sunt limitate și variabile, nu este posibilă evaluarea cantitativă și sigură a măsurii în care această reducere a fost realizată. Dat fiind că înainte de a se trage concluziile finale este necesară o cantitate mai mare de date, se recomandă extinderea, pentru ultima oară, a perioadei pentru care nu este fixat un nivel la porumb.
(6)
Nu au fost prezentate date pentru cerealele brute, altele decât porumbul, și, așadar, nivelurile maxime stabilite pentru cerealele destinate consumului uman direct se aplică cu efect de la 1 iulie 2001 și cerealelor care sunt supuse sortării sau altui tratament fizic înaintea consumului uman sau utilizării ca ingredient alimentar.
(7)
Este important ca aceste niveluri maxime să intre în vigoare cât mai curând posibil și să rămână în vigoare după ce Regulamentul (CE) nr. 466/2001 înlocuiește Regulamentul (CE) nr. 194/97. În consecință, ambele regulamente trebuie să fie modificate corespunzător.
(8)
Măsurile prevăzute de prezentul regulament sunt conforme cu avizul Comitetului permanent pentru produse alimentare,
ADOPTĂ PREZENTUL REGULAMENT:
Articolul 1
Punctul 2.1. Aflatoxinele de la poziția I din anexa la Regulamentul (CE) nr. 194/97 se modifică după cum urmează:
1.
Punctele 2.1.1 și 2.1.2 se înlocuiesc cu următorul text:
Produse
Aflatoxine: nivelurile maxime permise (1) (µg/kg)
Metoda de eșantionare
Metoda de analiză de referință
B1
B1 + B2 + G1 + G2
M1
„2.1.1. Arahide, nuci și fructe uscate
2.1.1.1.
Arahide, nuci și fructe uscate și produsele prelucrate din acestea, destinate consumului uman direct sau ca ingredient alimentar
2 (4)
4 (4)
-
Directiva 98/53/CE
Directiva 98/53/CE
2.1.1.2.
Arahide ce urmează a fi supuse sortării sau altui tratament fizic, înainte de consumul uman sau utilizarea ca ingredient alimentar
8 (4)
15 (4)
Directiva 98/53/CE
Directiva 98/53/CE
2.1.1.3.
Nuci și fructe uscate ce urmează a fi supuse sortării sau altui tratament fizic, înaintea consumului uman sau utilizării ca ingredient alimentar
5 (4)
10 (4)
-
Directiva 98/53/CE
Directiva 98/53/CE
2.1.2. Cereale (inclusiv hrișca, subspecia Fagopyrum spp.)
2.1.2.1.
Cereale (inclusiv hrișca, subspecia Fagopyrum spp.) și produsele prelucrate din acestea, destinate consumului uman direct sau ca ingredient alimentar
2
4
-
Directiva 98/53/CE
Directiva 98/53/CE
2.1.2.2.
Cereale (inclusiv hrișca, subspecia Fagopyrum spp.) cu excepția porumbului, care urmează a fi supuse sortării sau altui tratament fizic, înaintea consumului uman sau a utilizării ca ingredient alimentar
2
4
-
Directiva 98/53/CE
Directiva 98/53/CE
2.1.2.3.
Porumb care urmează a fi supus sortării sau altui tratament fizic, înaintea consumului uman sau a utilizării ca ingredient alimentar
-
-
-
Directiva 98/53/CE
Directiva 98/53/CE”
2.
Nota de subsol 5 se elimină.
3.
Nota de subsol 6 se elimină.
Articolul 2
Punctul 2.1. Aflatoxinele de la punctul 2 din anexa I la Regulamentul (CE) nr. 466/2001 se modifică după cum urmează:
1.
Punctele 2.1.1 și 2.1.2 se înlocuiesc cu următorul text:
Produse
Aflatoxine: nivelele permise maxime (1) (µg/kg)
Metoda de eșantionare
Metoda de analiză de referință
B1
B1 + B2 + G1 + G2
M1
„2.1.1. Arahide, nuci și fructe uscate
2.1.1.1.
Arahide, nuci și fructe uscate și produsele prelucrate din acestea, destinate consumului uman direct sau ca ingredient alimentar
2 (6)
4 (6)
-
Directiva 98/53/CE
Directiva 98/53/CE
2.1.1.2.
Arahide care urmează a fi supuse sortării sau altui tratament fizic, înaintea consumului uman sau utilizării ca ingredient alimentar
8 (6)
15 (6)
Directiva 98/53/CE
Directiva 98/53/CE
2.1.1.3.
Nuci și fructe uscate ce urmează a fi supuse sortării sau altui tratament fizic, înaintea consumului uman sau utilizării ca ingredient alimentar
5 (6)
10 (6)
-
Directiva 98/53/CE
Directiva 98/53/CE
2.1.2. Cereale (inclusiv hrișca, subspecia Fagopyrum spp.)
2.1.2.1.
Cereale (inclusiv hrișca, subspecia Fagopyrum spp.) și produsele prelucrate din acestea, destinate consumului uman direct sau ca ingredient alimentar
2
4
-
Directiva 98/53/CE
Directiva 98/53/CE
2.1.2.2.
Cereale (inclusiv hrișca, subspecia Fagopyrum spp.) cu excepția porumbului, care urmează a fi supuse sortării sau altor tratamente fizice, înaintea consumului uman sau a utilizării ca ingredient alimentar
2
4
-
Directiva 98/53/CE
Directiva 98/53/CE
2.1.2.3.
Porumb care urmează a fi supus sortării sau altor tratamente fizice, înaintea consumului uman sau a utilizării ca ingredient alimentar
- (9)
- (9)
-
Directiva 98/53/CE
Directiva 98/53/CE”
2.
Nota de subsol 8 se elimină.
3.
Nota de subsol 9 se înlocuiește cu următorul text:
„(9)
În cazul în care, până la 1 iulie 2003, nu se fixează un nivel precis, nivelurile stabilite la punctul 2.1.2.1 din tabel se aplică ulterior porumbului menționat la acest punct.”
Articolul 3
Prezentul regulament intră în vigoare în ziua următoare datei publicării în Jurnalul Oficial al Comunităților Europene.
Articolele 1 și 3 se aplică din ziua următoare acestei publicări. Articolul 2 se aplică începând cu 5 aprilie 2002.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 12 februarie 2002.